A fergusoni tüntetőkkel történt botrányos rendőri leszámolás
Missouri államban, miután a rendőrök lelőtték Michael Brownt,
ráirányította figyelmet,
hogy fejlett harctéri fegyverek
és felszerelések milyen mértékben
találnak utat az USA kisvárosi rendőrségeihez.
Bár sokkal nehezebb észlelni,
ugyanez folyik a megfigyelő berendezésekkel.
Az NSA-féle tömeges megfigyelés lehetőséget ad
a helyi rendőrségnek óriási mennyiségű
bizalmas információ gyűjtésére bármelyikünkről,
korábban soha nem látott módon.
A tartózkodási helyünkre vonatkozó adat szigorúan bizalmas lehet.
Ha kocsival közlekedünk az USA-ban,
kideríthető, ha pszichiáterhez járunk,
ha anonim alkoholisták találkozóján veszünk részt,
hogy járunk, vagy nem járunk templomba.
Ha a ránk vonatkozó adatot
összevetik egy másik emberre vonatkozóval,
a kormányzat részletes képet kaphat róla,
hogyan viselkednek az állampolgárok.
Az ilyen adat korábban magánügy volt.
Hála a korszerű technológiának,
a kormányzat túl sokat tud arról, mi történik zárt ajtók mögött.
A helyi rendőrség pedig
ilyen adatok alapján dönti el, milyen embernek tart bennünket.
Az egyik kulcsfontosságú technika a közlekedők helymeghatározására
az ártatlanul hangzó automata rendszámleolvasó.
Ha még nem láttak ilyet,
az valószínűleg azért van, mert nem tudták, mit is keressenek—,
mindenhol ott vannak.
A leolvasók fel vannak szerelve az utak mentén, a rendőrautókra,
rögzítik az elhaladó kocsik képét,
és átalakítják a rendszámot gépi úton olvasható szöveggé,
így lista szerint lehet ellenőrizni
a törvénysértés miatt körözött kocsikat.
De ezen túlmenően,
a helyi rendőrség egyre nagyobb mértékben
nemcsak a törvénysértés miatt körözötteket rögzíti,
hanem minden elhaladó kocsi rendszámát,
ami azzal jár, hogy hatalmas adatgyűjteménye lesz róla,
merre járnak az amerikaiak.
Tudtak róla, hogy ez történik?
Amikor Mike Katz-Lacabe megkérdezte a helyi rendőrséget,
milyen rendszámadatokat tárolnak róla,
kiderült, hogy a dátumon,
időponton és helyen kívül
a rendőrségnek fotói vannak róla,
hol járt, és gyakran még arról is, hogy kivel.
Felülről a második fotó Mike-ot és két lányát ábrázolja,
amint a saját kocsibehajtójukon kiszállnak az autójukból.
A kormányzatnak ilyen fotói százszámra vannak
Mike mindennapi életéről.
Ha valaki kocsival jár az USA-ban,
lefogadom, hogy vannak a rendőröknek ilyen fotói arról,
mit művel nap mint nap.
Mike nem követett el semmit.
Rendjén van, hogy a kormányzat ennyi információt tárol?
Ennek oka,
hogy az adattárolás olcsóbb lett,
így a rendőrség ragaszkodik az adatokhoz,
mondván: valaha majd hasznukat vesszük.
Nem csak arról van szó,
hogy egy vagy több rendőri egység
elszigetelten gyűjti az információt.
Párhuzamosan a szövetségi kormányzat
begyűjti ezeket az adatokat,
és egy hatalmas, több száz millió bejegyzést tartalmazó
adatbázisba egyesíti őket,
amely kimutatja, hova utaztak az amerikaiak.
Ezt az iratot a leginkább érdekelt Kábítószer Hivatal adta ki,
ami egyike azon szövetségi hivataloknak,
amelyek nyilvánosságra hozták az adatbázis létezését.
Eközben New York városában
rendszámleolvasókkal fölszerelt rendőrségi kocsik járőröznek
a mecsetek körül, hogy kiderítsék, kik járnak oda.
Az említett technológiával nemcsak az USA-ban élnek és élnek vissza.
Az Egyesült Királyságban a rendőrség
a 80 éves John Katet rendszáma alapján feketelistára vette az után,
hogy részt vett tucatnyi törvényes politikai tüntetésen,
ahol egy padon üldögélve szerette rajzolgatni a résztvevőket.
A leolvasókon kívül más helykövető technológiák is léteznek,
ezeket jelenleg bűnüldöző szervek használják.
Van egy technika, amely telefon adótornyok adatait kérdezi le;
a bűnüldöző szervek kideríthetik, ki használta
bizonyos időben egyik vagy másik adótornyot.
Ezzel a technikával kideríthető
tízezernyi vagy százezernyi ember mozgása.
A StingRay készülékkel
a bűnüldöző hatóság követőjelet küldhet
a lakóházakba, hogy azonosítsa az ottani mobiltelefonokat.
Ha kétséges, melyik házat vegyék célba,
ismert, hogy ezzel a technológiával
egész lakótömböket tapogathatnak le.
Nemcsak a fergusoni rendőrségnek vannak
high-tech katonai fegyverei és eszközei, de a többi rendőrségnek
is van csúcstechnológiai felderítő felszerelése.
Attól, hogy nem látjuk őket,
még megvannak.
Az a kérdés, mit tegyünk.
A helyzet súlyosan fenyegeti a polgári szabadságjogokat.
A történelem tanúsítja, ha a rendőrség
ártatlan polgárok mozgására vonatkozó
nagy tömegű adattal bír, vissza is él velük zsarolás, politikai előnyök,
esetleg egyszerűen kukkolás céljából.
Szerencsénkre, tehetünk lépéseket.
A helyi rendőrséget a települési tanácsok irányíthatják,
ezek jogi úton előírhatják, hogy a rendőrség semmisítse meg
az ártatlan lakosokra vonatkozó adatokat, de a haladás érdekében
nem gátolja a technika jogszerű alkalmazását.
Köszönöm.
(Taps)